STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.29 | 2020.gada 9.novembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve |  | A.Daudziņa |
| Ekonomikas ministrijas pārstāve |  | I.Kalniņa |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Finanšu ministrijas pārstāve |  | I.Braunfelde |
| Finanšu ministrijas pārstāve |  | A.Leitāne-Šķēle |
| Finanšu ministrijas pārstāve |  | L.Silakaktiņa |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | V.Vītoliņš |
| Izglītības un zinātnes ministrijas valsts sekretāra p.i. |  | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis |  | J.Zīvarts |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Valsts kancelejas pārstāve | − | I.Gailīte |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | D.Holma |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības priekšsēdis | − | G.Kaminskis |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Dundure |
| Latvijas Pašvaldību savienības pārstāve |  | I.Rudzīte |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas pārstāvis | − | A.Grišins |
| Valsts robežsardzes pārstāvis | − | A.Rogozins |
| Valsts ugunsdzēsības un glābšanas dienesta pārstāvis | − | M.Baltmanis |
| Pārtikas drošības, dzīvnieku veselības un vides zinātniskais institūta "BIOR" direktors |  | A.Bērziņš |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |
|  |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas un Slimību profilakses un kontroles centra pārstāvju sniegto informāciju par Covid-19 epidemioloģisko situāciju un veselības aprūpes sistēmas kapacitāti un noslodzi.
2. Pieņem zināšanai Slimību profilakses un kontroles centra un Zemkopības ministrijas pārstāvju sniegto informāciju saistībā ar Dānijā reģistrēto koronavīrusa pārnešanas gadījumu starp ūdeli un cilvēku un to, ka situācijas monitorēšanai Zemkopības ministrijā ir izveidota operatīvā darba grupa.
3. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem (joprojām ierobežotā apjomā ir vienreizlietojamo medicīnisko nesterilo cimdu un vienreizlietojamo ķirurģisko cepurīšu krājumi), Aizsardzības ministrijas pārstāvja sniegto informāciju par vienreizlietojamo cimdu iegādi un vairākkārt lietojamo higiēnisko sejas masku iepirkumu progresu.
4. Atbalstīt Latvijas Pašvaldību savienības pārstāvja priekšlikumu par vairākkārt lietojamo higiēnisko sejas masku izdales pašvaldībām datuma pārskatīšanu, uzsākot to no 2020.gada 14.novembra.
5. Atbalstīt Aizsardzības ministrijas pārstāvja priekšlikumu, ka sarunās ar Ķīnas ražotājiem par vienreizlietojamo cimdu tiešajiem iepirkumiem iesaistās arī Ārlietu ministrijas un Veselības ministrijas pārstāvji.
6. Atbalstīt priekšlikumu, ka Ministru kabineta 2020.gada 6.novembra rīkojumā Nr.655 "Rīkojums par ārkārtējās situācijas izsludināšanu" (turpmāk – rīkojums Nr.655) noteikto ierobežojumu loku tuvākajās divās nedēļās nepaplašina.
7. Neatbalstīt Ekonomikas ministrijas sagatavoto priekšlikumu grozījumiem rīkojumā Nr.655 virzīšanu izskatīšanai Ministru kabineta sēdē.
8. Atbalstīt Ekonomikas ministrijas skaidrojumu par rīkojuma Nr.655 5.7.8.apakšpunktā noteikto ierobežojumu tirdzniecības centros attiecībā uz telekomunikāciju preču un pakalpojumu vietām:

"Ministru kabineta 2020.gada 6.novembra rīkojuma Nr.655 "[Par ārkārtējās situācijas izsludināšanu](https://likumi.lv/ta/id/318517-par-arkartejas-situacijas-izsludinasanu)" 5.7.8.apakšpakšpunktā ietvertais nosacījums (tiesības darboties telekomunikācijas preču un pakalpojumu vietām tirdzniecības centros brīvdienās un svētku dienās) ir attiecināms arī uz informācijas un komunikāciju tehnoloģiju iekārtu tirdzniecības un remonta pakalpojumu sniegšanas vietām (saimniecisko darbību, kas atbilst NACE klasifikācijas kodam 47.4 "Informācijas un komunikāciju tehnoloģiju iekārtu mazumtirdzniecība specializētos veikalos" un NACE klasifikācijas kodam 95.1 "Datoru un sakaru iekārtu remonts")".

1. Ārlietu ministrijas jautājumā - vai starptautiskā drošības un politikas foruma "Rīgas konference 2020" norises tiešsaiste bez skatītājiem ir uzskatāma par publisku pasākumu - ņemt vērā Kultūras ministrijas sniegto skaidrojumu, ka atbilstoši Publisku izklaides un svētku pasākumu drošības likumā noteiktajai definīcijai publisks pasākums ir fiziskās vai juridiskās personas plānots un organizēts sabiedrībai pieejams svētku, piemiņas, izklaides, sporta vai atpūtas pasākums publiskā vietā neatkarīgi no īpašuma piederības. Pasākums, kurš sabiedrības pārstāvjiem nav pieejams tā norises vietā ( publiskā vietā), nav uzskatāms par publisku pasākumu.
2. Atbalstīt Kultūras ministrijas skaidrojumu par rīkojumā Nr.655 ietverto ierobežojumu attiecībā uz pasākumu organizēšanu:

"Ja tiek organizēta pasākuma (konferences, lekcijas, koncerti, teātra izrādes) norise bez apmeklētājiem tiešsaistē ar mērķi to ierakstīt translēšanai internetā, televīzijā vai radio un tās sagatavošanā iesaistīts tikai darba vietas personāls un piesaistītas personas - šādi organizēts pasākums nav uzskatāms par privātu vai publisku pasākumu."

1. Pieņemt zināšanai Tieslietu ministrijas pārstāves sniegto informāciju attiecībā uz rīkojumā Nr.655 noteiktā regulējuma praktiskajiem piemērošanas aspektiem laulību ceremonijās un regulējumu negrozīt.
2. Konceptuāli atbalstīt Tieslietu ministrijas sagatavoto grozījumu Covid-19 infekcijas izplatības pārvaldības likumā virzīšanu izskatīšanai Ministru kabineta 2020.gada 17.novembra sēdē. Ministrijām līdz 2020.gada 10.novembra darba dienas beigām nosūtīt Tieslietu ministrijai konkrētus priekšlikumu normām, kas būtu regulējamas šajā likumā, kā arī priekšlikumus anotācijai. Tieslietu ministrijai organizēt juridisku diskusiju attiecībā uz likuma ietvaru (Ministru kabineta kompetences apjoms); attiecīgi precizēt likumprojektu atbilstoši ministriju priekšlikumiem un precizēto likumprojektu izskatīt nākamajā koordinācijas darba grupas sēdē 2020.gada 12.novembrī.
3. Ministrijām, ja nepieciešams, līdz 2020.gada 13.novembrim nosūtīt Finanšu ministrijai uz e-pasta adresi agija.leitane-skele@fm.gov.lv priekšlikumus grozījumiem Covid-19 infekcijas izplatības seku pārvarēšanas likumā, kā arī priekšlikumus anotācijai.
4. Atbalstīt Iekšlietu ministrijas sagatavotā informatīvā ziņojuma "Par informācijas sistēmas "Personu uzraudzības informācijas sistēma (IECIS)" attīstību" virzīšanu izskatīšanai Ministru kabineta sēdē un Iekšlietu ministrijai sagatavot attiecīgu rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
5. Pieņemt zināšanai Ārlietu ministrijas, Iekšlietu ministrijas, Veselības ministrijas, Valsts robežsardzes un Krīzes vadības padomes sekretariāta pārstāvju sniegto informāciju par ārējās un iekšējās robežšķērsošanas jautājumiem. Diskusiju turpināt nākamajā koordinācijas darba grupas sēdē 2020.gada 12.novembrī.
6. Konceptuāli atbalstīt iekšlietu ministra priekšlikumu par to, ka pasākumu organizatoram un saimnieciskā vai publiskā pakalpojuma sniedzējam ir aizliegts sniegt pakalpojumu personai, kura ignorē pasākuma organizatora vai pakalpojuma sniedzēja lūgumu ievērot epidemioloģiskās drošības prasības, un pasākumu organizatoram vai saimnieciskā pakalpojuma sniedzējam, ēku īpašniekam jānodrošina, ka slēgtās telpās netiek ielaistas personas bez individuālās aizsardzības līdzekļa (maskas). Iekšlietu ministrijai izvērtēt, kurā normatīvajā aktā (noteikumos Nr.360 vai rīkojumā Nr.655) minēto regulējumu paredzēt, un lēmumu par to pieņemt nākamajā koordinācijas darba grupas sēdē 2020.gada 12.novembrī.
7. Pieņemt zināšanai Valsts ugunsdzēsības un glābšanas dienesta, Veselības ministrijas un Latvijas Pašvaldību savienības pārstāvju sniegto informāciju par valsts un pašvaldību institūciju sadarbības praktiskajiem jautājumiem COVID-19 inficēto personu transportēšanā no slimnīcas uz personu dzīvesvietām. Pēc Valsts ugunsdzēsības un glābšanas dienesta organizētās sanāksmes par sadarbības jautājumiem personu transportēšanā nākamajā koordinācijas darba grupas sēdē 2020.gada 12.novembrī iesaistītajām institūcijām informēt par pieņemtajiem risinājumiem.
8. Jautājumu par COVID-19 inficēto personu vai viņu ģimenes locekļu izmitināšanas iespējām viesnīcās izskatīt koordinācijas darba grupas 2020.gada 16.novembra sēdē. Veselības ministrijai kopīgi ar Ekonomikas ministriju izvērtēt sagatavoto piedāvājumu un sagatavot priekšlikumus lēmuma pieņemšanai.
9. Pieņemt zināšanai Pārtikas drošības, dzīvnieku veselības un vides zinātniskā institūta "BIOR" (turpmāk – BIOR) un Veselības ministrijas pārstāvju sniegto informāciju / izvērtējumu par Ekonomikas ministrijas iesniegto Latvia MGI Tech sadarbības piedāvājumu, kā arī Zemkopības ministrijas pārstāvja sniegto informāciju par sadarbības jautājumiem ar BIOR.
10. Pieņemt zināšanai Aizsardzības ministrijas pārstāvja sniegto informāciju par plānotajiem svinīgajiem pasākumiem 11.novembrī (dievkalpojums; ziedu nolikšana) un, ka tie noris, ievērojot visus noteiktos epidemioloģiskās drošības pasākumus.
11. Veselības ministrijai no epidemioloģiskās drošības aspekta izvērtēt paneļdiskusiju organizēšanas iespējas.

Sēdi slēdz plkst. 18.00

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu